Die eerste paar jaar is ons gereeld lastig geval deur bedelaars wat deur die draad bedel. ’n Paar jaar gelede het dié skielik gestop. Inwoners van Mosselbaai het vir my gesê dat die munisipa­liteit ’n besluit geneem het om die pro­bleem aan te spreek. Nog verlede jaar was Mosselbaai skoon van bedelaars en straatkinders.
Ek versoek die stadsraad vriendelik om drastiese optrede ten opsigte van die bogenoemde saak te implementeer.
Aifa het reeds uitgewyk na Beaufort -Wes en is met ’n gejuig daar ontvang vanweë die ekonomiese inspuiting wat dit vir hulle gebring het! Hulle lag in hul mou vir ons klomp dwase wat sulke besighede kniehalter en terroriseer. Dit terwyl ons dorp finansieel in die modder lê! (By wyse van spreke!)
Is daar dalk ’n geheime mag agter die skerms, of is dit blatante onbevoegd­heid en onwilligheid? Dit het regtig tyd geword dat lyfstraf teruggebring en toegepas word. Dit werk 90% van die tyd uitstekend. Ons kan nie langer toelaat dat krimi­nele ons dorp oorheers nie
Ek dra nie kennis van die aard en inhoud van die ooreenkoms tussen Aifa en die Oudtshoorn Munisipaliteit om ’n vliegskool vir leerlingvleëniers in Oudtshoorn te bedryf nie.
Voorbeelde: Daar is soms tot 30 vlugte daagliks oor ’n groot deel van die dorp se woongebied, dikwels teen ’n lae hoogte. Dit lei tot erge lugbesoedeling en geraasbesoedeling.
Oudtshoorn is alombekend as die juweel van die Klein Karoo. Sy mooi omgewing is ’n trekpleister vir toeris­me. Die vars en skoon lug in die afwesigheid van groot nywerhede is sekerlik ook die rede waarom Oudtshoorn oor drie aftreeoorde beskik.
Ek glo die meeste inwoners gun die vliegskool hul aktiwiteite, maar dit sal vir baie beter wees as vliegopleiding Maandae tot Vrydae tussen 08:00 en 17:00 plaasvind. Dus, normale besigheidsure. Ek vertrou dat die aangeleentheid die nodige aandag sal kry.
Die eerste is die wanbestuur, verwaar­losing en agteruitgang van die dorp se infrastruktuur, geboue en rommelstrooiery waaroor verskeie briewe voorheen in Die Hoorn gepubliseer is.
Derdens die SA Weermag wat in die begin sy lawaaierige troepe in die dorp se strate laat rondhardloop het. (Ge­luk­kig vind dit nie meer plaas nie). ’n Weermag wat verkies om sy opleiding teenaan woongebiede te doen eerder as soos in die verlede aan die westekant van die koppe waar hulle geskreeu, lawaai, gesing en skietoefeninge nie ’n steurnis en ergernis vir sommige inwoners van ons dorp sal wees nie.